stanford-oval/wikipedia huggingface dataset:
טמרה
כלכלה

בעיר פועלות מספר חברות כגון: "מחלבות הגליל" (בשמה המלא "מחלבת הגליל- אבו רומי טמרה בע"מ"), חברה המייצרת חלב, לבנה וגבינות נוספות),מטה בתי-בד אבו רומי מהראשונים והגדולים בארץ המשרת את רוב הקיבוצים בצפון, גז עבדו טמרה, תחנת מילוי גז טמרה, ופרי וירק טמרה. מפעל סלטי אלעותמאני טמרה..וגם חברת סופיאן דיאב בע״מ לייצור דלתות
חינוך ותרבות

בטמרה יש 9 בתי ספר יסודיים, 5 חטיבות ביניים ו-4 בתי ספר תיכוניים, וכמו כן בתי ספר להכשרה מקצועית (בית ספר אבן רושד לחינוך טכנולוגי ובית ספר מפתן אל-מוסתקבל), בית ספר לחינוך מיוחד, בית ספר אל-שרוק לליקוי למידה בית ספר לחקלאות ובית ספר למחוננים ומצטיינים. בנוסף קיימים מרכזים רבים להשכלה ומרכזי חוגים ונוער, וכן סניף של האוניברסיטה הפתוחה שנפתח בטמרה לאחר הישגים מדעיים שהושגו על ידי תלמידים מהעיר. כמו כן, מרכז השייח זכי דיאב מממן את רוב הפעילות התרבותית בעיר, כגון כנסים, סמינרים ספרותיים, פיוטיים, כלכליים, פוליטיים, מדעיים וטכניים, והוקם תיאטרון לצעיר ומבוגר שהשיג הצלחות כמו קורסים שהוקמו כדי ללמד אומנויות וקורסים לשפות זרות ופעילויות אחרות, וכולל מרכז לתלמידים מחוננים לתלמידי העיר ותלמידים מערים וכפרים סמוכים: כאבול, כפר יאסיף, שיח' דנון ועכו. הוקמה גלריה לאומנות והפכה לאחת מהגלריות החשובות במגזר הערבי, וקיימות מסעדות שמושכות תיירים רבים.
ספורט

בעיר פועלת קבוצת כדורגל בשם "מכבי עירוני טמרה", המשחקת בליגה א' ושיחקה בעבר בליגה השנייה. בעבר פעלה ביישוב קבוצת הכדורגל הפועל בני טמרה, אך התפרקה בסביבות שנת 2010 וחזרה שוב בעונת 2013/2014 תחת שם "מועדון כדורגל צעירי טמרה" .
עם סיום עונת 2017/2018 הקימו כמה אוהדים ושחקני בית את קבוצת הכדורגל "אלאהלי טמרה" במטרה שתהיה קבוצת האם לשחקני הבית של היישוב.
לקריאה נוספת

בני גשור, "הקרבות באזור מעאר-שעב במלחמת העצמאות", קתדרה 178, 2021, עמ' 127–150.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
1 2 3 4 5  הנתונים לפי טבלת רשויות מקומיות של למ"ס עבור 
סוף 2022
↑  הנתונים לפי טבלת מדד חברתי כלכלי של למ"ס נכון לשנת 2021
↑  נתונים מסקר הכפרים (1945), שהוצגו מחדש בספר Hadawi, Village statistics 1945, Classification of Land and Area Ownership in Palestine, Beirut, 1970, ומהספר נסרקו לאתר PalestineRemembered.com.
↑  בני מוריס, לידתה של בעיית הפליטים הפלסטינים 1947–1949, עמ' 99. לדברי מוריס, הכוחות הלא-סדירים חששו כנראה, כי תושבי הכפרים שפונו בהוראתם באותו היום, "מבקשים לעשות יד אחת עם הישוב".
↑  מטח כבד לגליל: 17 פצועים מפגיעה ישירה בטמרה, באתר "סרוגים", 27 באוקטובר 2024
↑  פרופיל טמרה באתר הלמ"ס
↑  "طمرة : اجتماع مؤيدي الفريق الجديد لكرة القدم". طمرة : اجتماع مؤيدي الفريق الجديد لكرة القدم. אורכב מ-המקור ב-2018-08-09. נבדק ב-2018-08-19.
| דגל ישראל מחוז הצפון |
| --- | --- | --- |
| נפות | נפת רמת הגולן • נפת צפת • נפת עכו • נפת כנרת • נפת יזרעאל | מפת מחוז הצפון |
| ערים | בית שאן • טבריה • טמרה • יקנעם עילית • כרמיאל • מגדל העמק • מעלות-תרשיחא • נהריה • נוף הגליל • נצרת • סח'נין • עכו • עפולה • עראבה • צפת • קריית שמונה • שפרעם • מע'אר | מפת מחוז הצפון |
| מועצות מקומיות | אבו סנאן • אכסאל • אעבלין • בועיינה-נוג'ידאת • בוקעאתא • ביר אל-מכסור • בית ג'ן • בסמת טבעון • בענה • ג'דיידה-מכר • ג'וליס • ג'ש (גוש חלב) • דבורייה • דיר חנא • דיר אל-אסד • זרזיר • חורפיש • חצור הגלילית • טובא-זנגרייה • טורעאן • יאנוח-ג'ת • יבנאל • יסוד המעלה • יפיע • ירכא • כאבול • כאוכב אבו אל-היג'א • כסרא-סמיע • כעביה-טבאש-חג'אג'רה • כפר ורדים • כפר יאסיף • כפר כמא • כפר כנא • כפר מנדא • כפר תבור • מג'ד אל-כרום • מג'דל שמס • מגדל • מזרעה • מטולה • מסעדה • מעיליא • משהד • נחף • סאג'ור • ע'ג'ר • עיילבון • עילוט • עין מאהל • עין קנייא • פסוטה • פקיעין • קצרין • ראמה • ראש פינה • ריינה • רמת ישי • שבלי - אום אל-גנם • שלומי • שעב | מפת מחוז הצפון |
| מועצות אזוריות | אל-בטוף • בוסתאן אל-מרג' • גולן • הגלבוע • הגליל העליון • הגליל התחתון • מבואות החרמון • מגידו • מטה אשר • מעלה יוסף • מרום הגליל • משגב • עמק הירדן • עמק המעיינות • עמק יזרעאל | מפת מחוז הצפון |
| מועצה מקומית תעשייתית | מגדל תפן | מפת מחוז הצפון |
| יישובים לשעבר | אבוקה • אחוזת נפתלי • אתגר • גבעות זייד • מחנה ישראל • שייח' בראק | מפת מחוז הצפון |
| --- | --- |
בקרת זהויות :  NLI: 987007484852205171  VIAF: 131894740   WorldCat (עם VIAF): 131894740
פיצוץ מנהרת הטרור ליד כיסופים

פיצוץ מנהרת הטרור ליד כיסופים התרחש ב-30 באוקטובר 2017. צה"ל השמיד מנהרת טרור שחפר הג'יהאד האסלאמי הפלסטיני מרצועת עזה וחדרה לשטח ישראל. קצה המנהרה הגיע למרחק של 2 ק"מ מקיבוץ כיסופים. פיצוץ המנהרה התבצע במרחק של כ-75 מטרים מהגדר עם רצועת עזה, בצידה הישראלי, סמוך למקום בו עמד עד לשנת 2005 מעבר כיסופים. בפיצוץ המנהרה ובניסיון החילוץ שבא בעקבותיו נהרגו כ-14 מחבלים פלסטיניים, בהם מפקדי שטח בכירים מהג'יהאד האסלאמי ושני פעילי חמאס.
הפעולה הצבאית

המנהרה נחפרה על ידי הג'יהאד האסלאמי הפלסטיני מאזור ח'אן יונס לעבר קיבוץ כיסופים וחדרה לשטח ישראל, למרחק של 2 ק"מ מהקיבוץ.
על פי דובר צה"ל, המנהרה אותרה על ידי המעבדה הטכנולוגית לגילוי ואיתור מנהרות של פיקוד הדרום באמצעות טכנולוגיה מסווגת המופעלת על ידי קבוצת מומחים הכוללת גאולוגים ומהנדסים, קציני הנדסה קרבית וקציני מודיעין, המשתמשים בה לאתר מנהרות וחפירות. המנהרה אותרה מספר שבועות לפני שפוצצה, אך לאחר מעקב אחר חפירת המנהרה הוחלט להמתין שתחדור לתוך שטח ישראל לצורך לגיטימציה בינלאומית להשמדתה והימנעות מפעולה בתוך שטח רצועת עזה.
ב-30 באוקטובר פוצץ צה"ל את המנהרה (שיטת הפיצוץ לא פורסמה). בפיצוץ נהרגו בין 7 ל-14 מחבלים פלסטיניים, בהם מחבלים בכירים בג'יהאד האסלאמי ומפקד ביחידת המנהרות של חמאס, ומחבלים נוספים נפצעו. במהלך פעולות החילוץ שביצעו הג'יהאד האסלאמי וחמאס נהרגו מחבלים נוספים עקב נזק משני שכלל קריסות חלקים פגועים, פיצוץ מטעני חבלה שאוחסנו במנהרה, ושאיפת אבק. חלק מהמחבלים נקברו תחת הריסות המנהרה בתוך שטח ישראל. בצה"ל העריכו שבסך הכל נהרגו 14 מחבלים בתקרית.
בעקבות הפיצוץ

הג'יהאד האסלאמי קיבל אחריות על חפירת המנהרה ואמר ש"מדובר בהכרזת מלחמה מצד ישראל". בשל גילוי המנהרה ופיצוצה נפרסו באזור סוללות כיפת ברזל ותוגברה הנוכחות הצבאית בעוטף עזה, כהתכוננות לתגובה אפשרית מצד הג'יהאד האסלאמי או חמאס. מצרים הפעילה לחץ על חמאס להימנע מתגובה ולרסן את הג'יהאד האסלאמי, כדי לא לפגוע בפיוס הפנים-פלסטיני בין חמאס לפת"ח ובמסירת השליטה ברצועה לרשות הפלסטינית.
בתדרוך לעיתונאים באותו ערב אמר דובר צה"ל רונן מנליס שמטרת הפיצוץ לא הייתה לפגוע בבכירים אלא רק לנטרל את המנהרה, ושהמחבלים, שהגיעו למנהרה אחרי הפיצוץ, נהרגו כתוצאה מנזק משני שנגרם למנהרה, כגון קריסות ושאיפת אבק. דיווחים על דבריו בתקשורת פורשו כהתנצלות של צה"ל על הריגת המחבלים, דבר שגרר ביקורת על דובר צה"ל מצד אנשי ציבור, בהם שר החינוך נפתלי בנט.
ב-13 בנובמבר, בעקבות היערכות לפעולת נקמה של הג'יהאד האסלאמי פרש צה"ל סוללות כיפת ברזל, ובנוסף תגבר את הנוכחות הצבאית בעוטף עזה.
ב-30 בנובמבר שיגר הג'יהאד האסלאמי הפלסטיני מטח של בין 10 ל-12 פצצות מרגמה, לעבר מוצב צה"ל בצפון גבול הרצועה ליד נתיב העשרה. מהירי לא היו נפגעים. בתגובה תקף צה"ל 4 עמדות חמאס וג'יהאד אסלאמי ומאוחר יותר הפציץ שני מוצבים ברצועת עזה. על פי הערכות היה זה ירי כתגובה לפיצוץ המנהרה.
בעקבות הפיצוץ > גופות המחבלים

בעקבות ההערכה שחלק מהמחבלים שנהרגו בפיצוץ קבורים תחת ההריסות בשטח ישראל, ביקש הצלב האדום לאתר ולחלץ את הגופות ולמסור אותן לפלסטינים. בעקבות לחץ של משפחת גולדין, שגופתו מוחזקת בידי חמאס בעזה, מתאם פעולות הממשלה בשטחים האלוף יואב (פולי) מרדכי הכריז כי פעולה כזאת מותנית בהתקדמות בנושא השבויים והנעדרים הישראלים שמוחזקים על ידי חמאס. היועץ המשפטי לממשלה אישר השהיה זמנית של איתור גופות המחבלים. ב-5 בנובמבר פורסם שגופות חמשת המחבלים הנעדרים אותרו בשטח ישראל ונמצאות בידי צה"ל. משפחת גולדין עתרה לבג"ץ כדי לחייב את הממשלה להחלטות הקבינט המדיני-ביטחוני ולא להחזיר לפלסטינים את גופות המחבלים.
הערות שוליים

↑   פוצצה מנהרת טרור בשלבי בנייה שחצתה לשטח ישראל, באתר צה"ל, 30 באוקטובר 2017
↑  יואב זיתון, השמדת המנהרה: "המוח" תכנן, 14 מחבלים הרוגים ונעדרים, באתר ynet, 1 בנובמבר 2017.
↑  אליאור לוי, יואב זיתון, רועי קייס ומתן צורי, שבעה מחבלים נהרגו בפיצוץ המנהרה, בהם מפקדים בכירים בג'יהאד האיסלאמי, באתר ynet, 30 באוקטובר 2017,
אמיר בוחבוט, יקי אדמקר וטל שלו‏, צה"ל פוצץ מנהרת טרור בשלבי בנייה שחדרה מעזה באזור כיסופים, באתר וואלה, 30 באוקטובר 2017
↑  אמיר בוחבוט‏, בצה"ל מעריכים: כ-14 מחבלים נהרגו בפיצוץ מנהרת הטרור, באתר וואלה, 2 בנובמבר 2017.
↑  יאסר עוקבי, יניר קוזין, ‏צה"ל פוצץ מנהרת טרור בשטח ישראל, סוללות כיפת ברזל נפרסו בדרום, באתר מעריב אונליין, 30 באוקטובר 2017.
↑  קובי פינקלר, צה"ל: לא הייתה כוונה לחסל בכירים, באתר ערוץ 7, 30 באוקטובר 2017.
↑  מורן אזולאי, בנט נגד דובר צה"ל: "לא להתנצל על חיסול מחבלים", באתר ynet, 31 באוקטובר 2017.
↑  רוני דניאל, ‏צה"ל פרס סוללות כיפת ברזל במרכז, באתר ‏מאקו‏, 12 בנובמבר 2017
מתן צורי, מתיחות לצד דריכות בעוטף עזה: "מתרחקים מהגדר, סוגרים חלונות", באתר ynet, 14 בנובמבר 2017.
↑  יואב זיתון, אליאור לוי ומתן צורי, צה"ל: הג'יהאד האיסלאמי ירה את הפצמ"רים בתגובה לפיצוץ המנהרה, באתר ynet, 30 בנובמבר 2017.
↑  רון בן ישי, ירי הפצמ"רים - פעולת ראווה שלא נועדה להביא להסלמה, באתר ynet, 30 בנובמבר 2017.
↑  אליאור לוי, מתאם הפעולות בשטחים: לא נאפשר איתור מחבלים במנהרה ללא התקדמות עם השבויים, באתר ynet, 2 בנובמבר 2017,
"לא נאפשר את איתור המחבלים במנהרה ללא התקדמות בסוגיית השבויים והנעדרים הישראליים", באתר צה"ל, 2 בנובמבר 2017.
↑  בן כספית, ‏"הצדקה ביטחונית נקודתית": הושגה פשרה לגבי איסוף גופות המחבלים במנהרה, באתר מעריב אונליין, 3 בנובמבר 2017.
↑  קובי פינקלר, ישראל מחזיקה בחמש גופות מחבלים, באתר ערוץ 7, 5 בנובמבר 2017.
↑  דנה ירקצי‏, משפחת גולדין: "עותרים לבג"ץ כדי שיכפה את החלטות הקבינט", באתר וואלה, 5 בנובמבר 2017.
| מבצע צוק איתן |
| --- | --- | --- |
| אירועים | בין מבצע עמוד ענן למבצע צוק איתן • אירועי הסכסוך הישראלי פלסטיני ב-2014 • רצח שלושת הנערים (מבצע שובו אחים) • אירועי מבצע צוק איתן‏‏ • החדירה לחוף זיקים • לאחר מבצע צוק איתן |  |
| קרבות ברצועת עזה | קרב בית חאנון • קרב שג'אעייה • פרשת אורון שאול • קרב ח'וזאעה • קרב רפיח • הדר גולדין |  |
| שונות | אירועי מבצע צוק איתן • אות מערכת צוק איתן • ועדת החקירה של האו"ם • חיל ההנדסה הקרבית במבצע צוק איתן |  |
אנדזיט

| --- | --- |
אנדזיט

סוג הסלע: סלע יסוד
סביבת היווצרות: געשית
הרכב: אנדסין ופירוקסן או ביוטיט וכמויות קטנות של קוורץ והורנבלנדה
תכונות וזיהוי: שחור וזעיר גביש עם פנוקריסטים נלווים בצבעים שונים
אנדזיט הוא סלע יסוד געשי נפוץ. הסלע דומה לבזלת אך פחות כהה ממנו. הסלע קרוי על שם הרי האנדים, שם נחקר לראשונה על ידי הגאולוג כריסטיאן לאופולד פון בוך (אנ') שנתן את השם לסלע.
תכונות סלע האנדזיט

מרקם: האנדזיט הוא אפינטי (דק גביש) עד פורפירי (גבישים נראים לעין בתוך מסת אם הבנויה גבישים קטנים) הפנוקריסט (הגביש הנראה) קובע את סוג האנדזיט. לפיכך, אנדזיט אוליביני הוא אנדזיט שבו אוליבין הוא הפנוקריסט. במקרים רבים נוצרים בסלע חללים. אנדזיט מסוג זה קרוי "אנדזיט שקדי" או "אנדזיט אמיגדלואידי" (דמוי שקד).
צבע: צבעו של אנדזיט צעיר נוטה לשחור אם מרקמו זכוכיתי, אך צבעו בהיר יותר אם הוא מכיל גבישים: אדום, אפור או ורדרד. אחרי תהליכי בליה מקבל הסלע גוונים של חום כהה, חום־אדמדם, ירוק, אפור וצהוב.
הרכב כימי: האנדזיט הוא סלע בינוני, כלומר שאינו חומצי או בסיסי (אחוז הסיליקה (SiO2) בסלע 55%-48% ואחוז הקוורץ בסלע 10%-0%).
הרכב המינרלים: האנדזיט בנוי בעיקר מהמינרלים אנדסין, שהוא פלגיוקלז (סוג של פצלת השדה) שהרכבו 70%-50% של אלביט ו-50%-30% של אנורתיט ופירוקסן או ביוטיט שאת הגבישים הגדולים ביותר שלהם ניתן לעיתים לראות בעין, וכמויות קטנות יותר של קוורץ והורנבלנדה. האנדזיט, שהוא סלע געשי מקביל מבחינת הרכבו לסלע הפלוטוני דיוריט.
תהליך היווצרות האנדזיט

האנדזיט, בדומה לדיוריט מאפיין אזורי הפחתה (subduction) בשוליים הפעילים של האוקיינוס, כמו בחוף המערבי של אמריקה הדרומית שם יצרה הפעילות הטקטונית את הרי האנדים שנתנו לסלע את שמו. המאגמה היוצרת את האנדזיט מתפרצת מהרי געש כזרם לבה עבה המגיע למרחקים של כמה קילומטרים. מאגמה זו עלולה ליצור התפרצות בצורת התפוצצות היוצרת זרם פירוקלסטי ועמודי עשן גבוהים. טמפרטורת המאגמה בעת ההתפרצות היא 1100°C–900°C.
סוגי אנדזיט

אנדזיט המכיל קוורץ והקרוי דקיט (dacite). הסלע מכיל קוורץ בבועות קטנות או גבישים או כגרגרים זעירים במסת האם.
אנדזיט המכיל ביוטיט או הורנבלנדה. סלע עשיר יחסית בפצלת השדה וצבעו ורוד חיוור, צהוב או אפור.
אנדזיט המכיל פירוקסן. הסוג הנפוץ ביותר ונמצא בכמויות בנות השוואה לבזלת. אלה סלעים בסיסיים יותר, כהים ובעלי צפיפות רבה יותר.
תפוצה

אנדזיט נפוץ מאוד באזורים רבים בעולם, במיוחד סביב "טבעת האש" המקיפה את שולי האוקיינוס השקט. "טבעת האש" היא סדרה של הרי געש המקיפים את האוקיינוס במקומות שבהם קיימת הפחתה כשלוח טקטוני ימי נבלע מתחת ללוח טקטוני ימי אחר או מחת ללוח יבשתי. לכן יש אנדזיט בכל רכסי ההרים המצויים בצדה המערבי של יבשת אמריקה. אנדזיט קיים גם ביפן, בפיליפינים, בג'אווה ובניו זילנד.
הקו הגאוגרפי המפריד בין האזור המצוי בשולי האוקיינוס שהרכב הסלעים בו הוא אנדזיט-דקיט-ריוליט, לאזור המהווה את אגן האוקיינוס, שהרכב הסלעים בו הוא בזלת-טרכיט, קרוי "הקו האנדזיטי".
הרי געש רבים פולטים לבה אנדזיטית, לדוגמה הר הגעש פלה במרטיניק, קרקטואה, ופוג'י. גם הרי הגעש הפעילים באיסלנד מתקופת ההולוקן פולטים חומר אנדזיטי במיוחד "הקלה" (Hekla). רוב הפומיס שנפלט בהתפרצויות האחרונות של הר הגעש הקלה היה אנדזיטי.
| סלעים |
| --- | --- | --- |
| סלעי יסוד | סלעי יסוד |  |
| סלעים געשיים | אבן זפת • אגלוטינט • אגלומרט • אובסידיאן • איגנימבריט • אנדזיט • אצת פלה • בוניניט • בזלת • בזלת תולאיטית • בסניט • ברקציה געשית • דמעות אפאצ'ים • דמעות פלה • דקיט • הוואיט • היאלוטוף • היאלוקלאסטיט • טוף • טפריט • טקיליט • טרכיט • לטיט • לפיליסטון • מליליטיט • נפליניט • סידרומלן • סקוריה • פוידיט • פומיס • פונוליט • פלגוניט • פרליט • קומטיט • קרבונטיט • ריודקיט • ריוליט • שערות פלה |  |
| סלעי ביניים | דיאבז • למפרואיט |  |
| סלעים פלוטוניים | אנורתוזיט • גברו • גרנודיוריט • גרניט • דוניט • דיוריט • טונליט • טרוקטוליט • מונזוגברו • מונזוגרניט • מונזודיוריט • מונזוניט • מונזוסיאניט • סיאניט • פרידוטיט • קוורץ דיוריט • קימברליט |  |
| סלעים מותמרים | סלעים מותמרים |  |
|  | אמפיבוליט • אקלוגיט • גנייס • הורנפלס • לווחה • לפיס לזולי • מיגמטיט • פיליט • צפחה • קוורציט • שיש • סטיאטיט |  |
| סלעי משקע | סלעי משקע |  |
|  | אבן בוץ • אבן גיר • אבן חול • אבן חול נובית • אואולית • ארקוזה • ברקציה • דולומיט • חוואר • חוואר הלשון • חלמיש • חרסית • אבן טין • כורכר • פצלי שמן • פצלים • צור • קונגלומרט • קירטון |  |
מל דניאלס

| --- | --- |

דניאלס בשנת 1967
 לידה:  20 ביולי 1944 דטרויט שבמישיגן, ארצות הברית
 פטירה:  30 באוקטובר 2015 (בגיל 71) שרידן שבאינדיאנה, ארצות הברית
 עמדה:  סנטר
 גובה:  2.06 מטר
 מכללה:  אוניברסיטת ניו מקסיקו
 דראפט:  בחירה תשיעית, 1967 סינסינטי רויאלס
 היכל התהילה:  נבחר כשחקן בשנת 2012
 קבוצות כשחקן
 1967–1968   1968–1974   1974–1975   1976:  מינסוטה מאסקיז   אינדיאנה פייסרס   ממפיס סאונדס   ניו יורק נטס
 הישגים כשחקן
 ב-ABA: 3 זכיות באליפות (1970, 1972, 1973)   2 זכיות בתואר ה-MVP של העונה (1969, 1971)   7 בחירות למשחק האולסטאר (1968–1974)   4 בחירות לחמישיית העונה (1968–1971)   חמישיית העונה השנייה (1973)   זכייה בפרס רוקי העונה (1968)   בחירה לקבוצת כל הזמנים
 קבוצות כמאמן
 1988:  אינדיאנה פייסרס
מלווין ג'ו "מל" דניאלס (באנגלית: Melvin Joe "Mel" Daniels;‏ 20 ביולי 1944 – 30 באוקטובר 2015) היה כדורסלן אמריקאי, אשר שיחק במשך 8 עונות בליגת ה-ABA‏ (1967–1975), ועונה אחת בליגת ה-NBA‏ (1977/1978). כשחקן אינדיאנה פייסרס זכה ב-3 אליפויות ליגת ה-ABA, ונבחר פעמיים ל-MVP של העונה. לאורך קריירת המשחק ב-ABA וב-NBA העמיד ממוצעים כוללים של 18.4 נקודות, 14.9 ריבאונדים ו-1.8 אסיסטים למשחק.
בשנת 1997 נבחר לאחד מ-35 חברי "קבוצת כל הזמנים של ה-ABA", כאחד משבעת השחקנים היחידים שנבחרו אליה פה אחד. בשנת 2012 הוצג בהיכל התהילה של הכדורסל.
נעורים ומכללות

דניאלס נולד וגדל בעיר דטרויט שבמישיגן, ובין השנים 1964–1967 למד באוניברסיטת ניו מקסיקו. ב-3 עונותיו כשחקן קבוצת הכדורסל של האוניברסיטה רשם ממוצעים של 20.0 נקודות ו-11.1 ריבאונדים למשחק, ובעונתו האחרונה נבחר לחמישיית העונה השנייה של ליגת המכללות ("Second-team All-American").
קריירת משחק

בשנת 1967 נבחר דניאלס הן בדראפט ה-NBA על ידי סינסינטי רויאלס (בחירה תשיעית), והן בדראפט ליגת ה-ABA על ידי מינסוטה מאסקיז, בה בחר לשחק. בעונתו הראשונה ב-ABA השתתף במשחק האולסטאר וזכה בתואר רוקי העונה, לאחר שקלע 22.2 נקודות למשחק והוביל את שחקני הליגה עם 15.6 ריבאונדים למשחק. בשלב גמר המזרח של פלייאוף ה-ABA הפסידה מינסוטה לפיטסבורג פייפרס, אותה הוביל הרוקי קוני הוקינס.
לקראת עונת 1968/1969 הועבר דניאלס בטרייד לאינדיאנה פייסרס, אשר הוקמה והצטרפה לליגת ה-ABA שנה קודם לכן. בעונתו הראשונה באינדיאנה קלע 24.0 נקודות והוריד 16.5 ריבאונדים בממוצע למשחק, וזכה בתואר ה-MVP של העונה – הישג אותו שיחזר בעונת 1970/1971. בעונות 1969/1970, 1971/1972 ו-1972/1973 הוביל את הפייסרס לזכיות באליפות ה-ABA, לצידם של רוג'ר בראון וג'ורג' מקגיניס ותחת הדרכתו של המאמן בובי לאונרד. בכל 6 עונותיו באינדיאנה השתתף במשחק האולסטאר, וב-4 מתוכן נבחר לאחת מחמישיות העונה.
בקיץ 1974 עבר לקבוצת ממפיס סאונדס, אף היא מליגת ה-ABA, ושיחק במדיה במשך עונה אחת. בעונת 1976/1977 השתתף ב-11 משחקי NBA כשחקן ניו יורק נטס, בטרם פרש ממשחק בגיל 32.
דניאלס ניצב במקום הראשון בתולדות ליגת ה-ABA בריבאונדים (9,494), ובמקום הרביעי בנקודות (11,739) ובדקות משחק (22,340) בעונה הסדירה. כמו כן מוביל דניאלס את הליגה בריבאונדים בפלייאוף (1,608), ומדורג שני במספר משחקי פלייאוף (109), שלישי בדקות משחק בפלייאוף (3,901) ורביעי בנקודות בפלייאוף (1,901).
לאחר קריירת המשחק

בשנים 1977–1979 שימש דניאלס כעוזר מאמן בקבוצת הכדורסל של אוניברסיטת המדינה של אינדיאנה, בה שיחק אז לארי בירד. בשנת 1979 העפילה הקבוצה לראשונה בתולדותיה לגמר טורניר המכללות, אך הפסידה לאוניברסיטת המדינה של מישיגן בהובלתו של מג'יק ג'ונסון. בשנת 1986 מונה למנהל כוח אדם באינדיאנה פייסרס, תפקיד אותו המשיך למלא עד שנת 2009.
בשנת 1985 הפרישו הפייסרס את גופייתו של דניאלס, עם המספר "34". בשנת 1997 נבחר לאחד מ-35 חברי "קבוצת כל הזמנים של ה-ABA", כאחד משבעת השחקנים היחידים שנבחרו אליה פה אחד. בשנת 2012 הונצח בהיכל התהילה של הכדורסל, כשחקן.
ב-30 באוקטובר 2015 נפטר דניאלס כתוצאה מסיבוך בניתוח לב שעבר.
הערות שוליים

1 2  סטטיסטיקות הקריירה של דניאלס ב-ABA וב-NBA, באתר basketball-reference.com
↑  תוצאות ההצבעה לקבוצת כל הזמנים של ה-ABA, באתר Remember the ABA
1 2  דף השחקן, באתר היכל התהילה
↑  סטטיסטיקות קריירת המכללות של דניאלס, באתר sports-reference.com
↑  רשימת הנבחרים בדראפט ה-NBA‏ 1967, באתר basketball-reference.com
↑  הפייסרס מפטרים את דניאלס מתפקידו, בארכיון אתר indystar.com,‏ 23 באוקטובר 2009
↑  ההודעה על פטירתו של דניאלס, באתר הניו יורק טיימס, 31 באוקטובר 2015
↑  ההודעה על פטירתו של דניאלס, באתר ה-NBA,‏ 30 באוקטובר 2015
סלבה בייסטה

סלבדור בייסטה ויאלצ'ו (בספרדית: Salvador Ballesta Vialcho; נולד ב-22 במאי 1975), שנודע בקיצור כסלבה, הוא כדורגלן עבר ומאמן כדורגל ספרדי המכהן כמאמן אסטפונה מהסגונדה דיויסיון RFEF, הליגה הרביעית במבנה ליגות הכדורגל בספרד.
בייסטה שיחק בעמדת החלוץ ונודע ככובש שערים מוכשר. הוא שיחק בשבע קבוצות ב-11 עונות בלה ליגה והיה מזוהה בעיקר עם סביליה, אתלטיקו מדריד, ולנסיה ומאלגה. בעונת 1999/2000 זכה בפרס הפיצ'יצ'י למלך השערים של הלה ליגה.
קריירת משחק

סלבה נולד בסרגוסה והחל לשחק כדורגל במחלקת הנוער של סביליה. ב-1994 הופיע לראשונה בבוגרים במדי קבוצת המילואים של המועדון, סביליה אתלטיקו, וב-10 בדצמבר 1995 ערך את הופעת הבכורה שלו בלה ליגה במדי סביליה. באותה עונה הוא הושאל לאסיחה מליגת המשנה. ב-15 בספטמבר 1996 כבש את שער הבכורה שלו בבוגרים כשהבקיע צמד בניצחון 2–0 על טנריפה. בסיום עונת 1996/1997 ירדה הקבוצה לליגה השנייה, אך הוא המשיך לשחק במדיה עונה נוספת.
ב-1998 עבר סלבה לראסינג סנטנדר, ובעונת 1999/2000 זכה בפרס הפיצ'יצ'י למלך השערים של הלה ליגה לאחר שכבש 27 שערים ב-36 משחקים. בסיום העונה עבר לאתלטיקו מדריד בליגת המשנה ושוב היה מלך השערים עם 21 שערים, אך לא הצליח לעזור לה לחזור לליגה הראשונה.
ב-2001 עבר סלבה לוולנסיה ועם חמישה שערים ובישול סייע לה לזכות בעונת 2001/2002 באליפות הליגה לראשונה מזה 31 שנים. בעונה הבאה שיחק במדי הקבוצה ארבע פעמים בלבד בכל המסגרות, ובינואר הושאל לבולטון וונדררס וסייע לה להישאר בפרמייר ליג ב-2003. בעונת 2003/2004 הושאל למאלגה, במדיה כבש 18 שערים כולל שלושער בניצחון 5–1 על ברצלונה ב-3 בדצמבר 2003, ובעונת 2004/2005 הושאל לאתלטיקו מדריד.
בקיץ 2005 חתם במאלגה ושיחק במדיה ארבע עונות בליגה הראשונה והשנייה, כולל תקופת השאלה קצרה ללבאנטה ב-2007, בה בהופעת הבכורה כבש שער ניצחון ב-1–0 על ריאל מדריד. בעונת 2007/08 עזר למאלגה לעלות בחזרה מליגת המשנה לליגה הבכירה עם שבעה שערים, ובעונת 2008/2009, על אף שהתאושש מפציעות חוזרות ונשנות, הצליח לתרום לקבוצה בעיקר מהספסל. ב-8 בפברואר 2009 כבש צמד ועזר לקבוצתו לבצע מהפך מ-0–2 לניצחון 3–2 מול אלמריה, וב-15 במרץ כבש צמד נוסף בתיקו 2–2 מול קבוצת נעוריו סביליה. בסיום העונה, עם תום חוזהו, הוא שוחרר וחתם באלבסטה בלומפיה מליגת המשנה. הוא שיחק 23 משחקים במדי הקבוצה, ברובם עלה כמחליף, וכבש חמישה שערים. בסיום העונה לא הוצע לו חוזה חדש והוא פרש.
קריירת משחק > קריירה בנבחרת

במדי נבחרת ספרד עד גיל 21 זכה סלבה באליפות אירופה בכדורגל עד גיל 21 - 1998.
הוא שיחק ארבעה משחקים במדי נבחרת ספרד הבוגרת, הראשון שבהם משחק ידידות מול פולין ב-26 בינואר 2000 בו החליף את איסמאל אורסאיס בדקה ה-70 של הניצחון 3–0.
קריירת אימון

זמן קצר לאחר פרישתו מונה סלבה למאמן במחלקת הנוער של מאלגה, לצד חברו לקבוצה לשעבר פרנססק ארנאו. ב-11 ביולי 2013 מונה למאמן אתלטיקו מאלגניו, קבוצת המילואים של המועדון מהליגה הרביעית, ושימש בתפקיד זה במשך שנתיים.
סלבה המשיך לאמן בליגות הנמוכות כשאימן את ריאל חאאן, מוסטולס, אלחסירס, UCAM מורסיה וסן פרננדו. נכון ל-2024 הוא מאמן את אסטפונה מהסגונדה דיויסיון RFEF.
חיים אישיים

סלבה היה ידוע לשמצה באישיותו הבוטה ובדעותיו הפוליטיות שנחשבו ימניות קיצוניות. הוא הגדיר את עצמו לאומן, הציג את דגל ספרד על נעליו והיה מעורב באירועים רבים מול קבוצות שאוהדיהן מזוהים עם תמיכה בתנועות עצמאות בדלניות. כשהורחק במדי מאלגה נגד אוססונה, שאוהדיה תומכים בעצמאות חבל הבסקים, צעק לעברם "¡Que viva España, hijos de puta!" ("תחי ספרד, בני זונות!"). אוהדי ריאל סוסיאדד הבסקית הציגו כרזה עם הכיתוב "Salva, muérete" ("סלבה, תמות") כששיחק באצטדיון אנואטה שלהם, ועל בלם ברצלונה אולגר פרסאס, שמאלן מוצהר ותומך בולט בעצמאות קטלוניה, אמר שיש לו יותר כבוד ל"צואת של כלב" מאשר כלפיו.
אליל הכדורגל של סלבה היה הוגו סאנצ'ס מריאל מדריד, אך גיבוריו האחרים כללו את טייס הקרב הפרנקואיסט חואקין גרסיה מוראטו, טייס הלופטוואפה הנס אולריך רודל ואנטוניו טחרו, מנהיג ניסיון ההפיכה הצבאי הימני ב-1981.
סלבה, שגדל במשפחה עם רקע צבאי, נודע גם כמיליטריסט. הוא הצהיר שישרת במלחמת עיראק אם יגויס על ידי ראש הממשלה חוסה מריה אסנאר, והיה פטרון בית הספר למסוקי קרב בעיר הולדתו סרגוסה.
בפברואר 2013 טען כי לא מונה לעוזר מאמן בסלטה ויגו בשל דעותיו הפוליטיות.
תארים

לה ליגה: 2001/2002
אליפות אירופה בכדורגל עד גיל 21: 1998
פרס הפיצ'יצ'י: 1999/2000
פרס הפיצ'יצ'י (הליגה השנייה): 2000/01
הערות שוליים

↑  זוכי פרס הפיצ'יצ'י 1929–2015, באתר RSSSF
↑  סלבה בלאסטה חתם בוולנסיה, באתר ynet, 28 ביולי 2001
↑  ספרד: ולנסיה זכתה באליפות, באתר ynet, 6 במאי 2002
↑  אנגליה: סלבה באייסטה הושאל לבולטון, באתר ynet, 30 בינואר 2003
↑  ואתמול: ברצלונה הושפלה 1–5 במלאגה, באתר הארץ, 3 בדצמבר 2003
↑  "El Málaga deja en coma al Barcelona antes del clásico" [מאלגה משאירה את ברצלונה בתרדמת לפני הקלאסיקו]. El Mundo (בספרדית). 3 בדצמבר 2003. נבדק ב-2024-04-28. {{cite web}}:  (עזרה)
↑  "Salva Ballesta, cedido al Levante" [סלבה בייסטה, מושאל ללבאנטה]. Fichajes (בספרדית). 25 בינואר 2007. נבדק ב-2024-04-28. {{cite web}}:  (עזרה)
↑  ריאל מדריד מאבדת (קצת) גובה, באתר וואלה, 4 בפברואר 2007
↑  סיקור המשחק, באתר ESPN
↑  סיקור המשחק, באתר אס
↑  "Salva ficha por el Albacete" [סלבה חותם באלבסטה]. מארקה (בספרדית). 31 באוגוסט 2009. נבדק ב-2024-04-28. {{cite web}}:  (עזרה)
↑  "El Albacete da la baja a 14 jugadores, entre ellos a Salva" [אלבסטה משחררת 14 שחקנים, כולל סלבה]. אס (בספרדית). 23 ביוני 2010. נבדק ב-2024-04-28. {{cite web}}:  (עזרה)
↑  "España dota de argumentos a Camacho con otra goleada" [ספרד נותנת טיעונים לקמאצ'ו עם ניצחון נוסף]. El Mundo (בספרדית). 26 בינואר 2000. נבדק ב-2024-04-28. {{cite web}}:  (עזרה)
↑  "El Málaga cuenta con Arnau y Salva como entrenadores de cantera para La Academia" [למאלגה יש את ארנאו וסלבה כמאמני נוער באקדמיה]. La Opinión de Málaga (בספרדית). 23 במרץ 2011. נבדק ב-2024-04-28. {{cite web}}:  (עזרה)
↑  "Salva Ballesta, nuevo entrenador del Atlético Malagueño" [סלבה בייסטה, מאמן חדש לאתלטיקו מאלגניו]. La Opinión de Málaga (בספרדית). 11 ביולי 2013. נבדק ב-2024-04-28. {{cite web}}:  (עזרה)
↑  "Salva Ballesta firma por dos años como entrenador del Real Jaén" [סלבה בייסטה חתם לשנתיים כמאמן ריאל חאאן]. La Vanguardia (בספרדית). 26 בספטמבר 2017. נבדק ב-2024-04-28. {{cite web}}:  (עזרה)
↑  "Salva Ballesta, nuevo entrenador del CD Móstoles" [סלבה בייסטה, המאמן החדש של CD מוסטולס]. מונדו דפורטיבו (בספרדית). 19 ביוני 2018. נבדק ב-2024-04-28. {{cite web}}:  (עזרה)
↑  "Salva Ballesta, nuevo entrenador del Algeciras" [סלבה בייסטה, המאמן החדש של אלחסירס]. Europa Sur (בספרדית). 16 בינואר 2020. נבדק ב-2024-04-28. {{cite web}}:  (עזרה)
1 2 3 4  "Me gustaría conocer a Tejero" ["הייתי רוצה לפגוש את טחרו"]. אל פאיס (בספרדית). 14 במרץ 2007. נבדק ב-2024-04-28. {{cite web}}:  (עזרה)
↑  Celta decides against signing Salva Ballesta due to his political ideology, מארקה, ‏18 בפברואר 2013
יורם כהן

ערך זה עוסק באיש שב"כ. אם התכוונתם למשמעות אחרת, ראו .
יורם כהן (נולד ב-15 באוקטובר 1960) הוא איש שירות הביטחון הכללי (שב"כ) לשעבר שכיהן מ-15 במאי 2011 עד 8 במאי 2016 כראש שירות הביטחון הכללי.